
# Татарстанда сайлауга килү күрсәткече 70,1 процент тәшкил иткән

“Бердәм Россия” партиясе 72, 43 процент тавыш җыйган, КПРФ өчен 10,74 процент тавыш биргәннәр.

Беренчел мәгълүматларга караганда, алтынчы чакырылыш Татарстан Дәүләт Советы депутатларын сайлауга килү күрсәткече 70,1 процент тәшкил иткән. Бу хакта әлеге минутларда “Пирамида”да бердәм мәгълүмат үзәгендә матбугат конференциясендә Татарстан Үзәк сайлау комиссиясе рәисе Мидхәт Шаһиәхмәтов хәбәр итте.

“Бердәм Россия” партиясе 72, 43 процент тавыш җыйган. КПРФ өчен 10,74 процент тавыш бирелгән. Сайлаучыларның 3,96 процент тавышы “Справедливая Россия” партиясенә туры килә. ЛДПР партиясе 3,79 процент тавыш җыйган. “Коммунисты России” партиясе өчен 3,65 процент тавыш бирелгән.

“Социаль гаделлек өчен Россия пенсионерлары партиясе” партиясе 2, 47 процент тавышка ия. “Үсеш” партиясенә 1,82 процент тавыш туры килә.

“Сайлау тыныч узды. Аның төп нәтиҗәләре якын арада игълан ителәчәк”, - диде Шаһиәхмәтов.

* Фото: Владимир Васильев*

*Бу хакта тулырак: https://tatar-inform.tatar/news/2019/09/09/193204/*

Следите за самым важным и интересным в Telegram-каналеТатмедиа

## Нет комментариев
Татарстанда сайлауга килү күрсәткече 70,1 процент тәшкил иткән